tartuNLP/wikipedia-smugri-20251201 huggingface dataset:
Uusi kansainvälinen talousjärjestys

Uusi kansainvälinen talousjärjestys (UKTJ) oli 1970-luvulla useiden kehitysmaiden hanke edistää intressejään maailmantaloudessa parantamalla vaihtosuhdettaan, lisäämällä kehitysapua, pienentämällä tariffeja lännessä sekä muilla keinoin. Hanke pyrittiin toteuttamaan YK:n UNCTAD (kauppa- ja kehitysjärjestö) kautta. Tarkoitus oli muuttaa maailmankauppajärjestelmää perustavasti siten, että länsimaiden asettama ja väitetysti niitä itseään hyödyttänyt Bretton Woods -järjestelmä korvattaisiin uudentyyppisellä kehitysmaita suosivalla järjestelmällä.
Historia.
Julistus uuden kansainvälisen talousjärjestyksen perustamiseksi annettiin vuonna 1974, mistä myös hankkeen nimi on lähtöisin. Julistuksessa viitattiin laajasti moniin kauppaan, rahoitusmarkkinoihin, hyödykkeisiin ja velkoihin liittyviin asioihin. Näitä seurasi esitys keskusteluagendasta teollisuus- ja kehitysmaiden välille keskittyen siihen, että kehitysmailla olisi paremmat osallistumismahdollisuudet maailmantalouteen, ja että ne hyötyisivät maailmantaloudesta entistä enemmän. Julistuksen ohessa otettiin käyttöön myös Toimintasuunnitelma ja peruskirja valtioiden taloudellisista oikeuksista ja velvollisuuksista.
1970- ja 1980-luvuilla kehitysmaat yrittivät ajaa UKTJ:tä ja sitä tukevia asioita YK:n yleiskokouksessa. Hankkeet jäivät usein kuitenkin lähinnä retoriikan tasolle ja UKTJ:n katsotaan hautautuneen viimeistään UKTJ:n taloutta säätelevän hengen vastaista politiikkaa kannattaneiden Ronald Reaganin, Margaret Thatcherin ja Helmut Kohlin tullessa länsimaiden johtoon. Joitakin kehitysmaiden läpisaamia osittain toimivana pidettyjä uudistuksia YK:ssa olivat Rajoittava business-käytäntönormisto (1980) sekä Yhteisrahasto hyödykkeille (1989).
Arvostelua.
Professori Harry Johnsonin mukaan tehokkain tapa auttaa köyhiä on siirtää varoja rikkailta köyhille. UKTJ:ssä annettaisiin monopolivoiman omaavien köyhien maiden puuttua näihin siirtoihin, mikä tyypillisesti haittaisi eniten muita köyhiä maita. 
Hintojen määrääminen niiden luonnollisen tason yläpuolelle yleensä vähentää kyseisten hyödykkeiden kysyntää ja siten aiheuttaa työttömyyttä tuottajien piirissä. Lisäksi hintasääntelyn tuottama lisähinta ohjautuu tyypillisesti niille, jotka voivat päättää, kuka saa tuottaa, esimerkiksi hallituksille ja maanomistajille. 
Tehokkain tapa kehitykseen olisi, että köyhien maiden hallitukset hallitsisivat luotettavalla ja ennakoitavalla tavalla ja antaisivat kansalaisilleen vapauden investoida. Myös vapaakauppa auttaisi köyhiä maita ja näiden tulisi luopua protektionismista.
Abdullah ibn Khalifa Al Thani

Šeikki Abdullah ibn Khalifa Al Thani (s. 1959, Doha) on Qatarin entinen pääministeri ja emiiri šeikki Hamad ibn Khalifa Al Thanin nuorempi veli.
Hän kävi koulua Qatarissa ja valmistui Sandhurstin sotilasakatemiasta Britanniassa joulukuussa 1976. Hän liittyi Qatarin asevoimiin ja eteni urallaan 1989 asti aina avustavaksi komentajaksi everstiluutnantin arvolla asti. Vuodet 1979–1989 hän oli Qatarin olympiakomitean johdossa.
17. heinäkuuta 1989 hänet nimitettiin sisäministeriksi, 1995 varapääministeriksi ja 29. lokakuuta 1996 sisä- ja pääministeriksi. Sisäministerin viran hän jätti tammikuussa 2001.
Hän puhuu hyvää englantia ja ranskaa.
Ruud Lubbers

Rudolphus Franciscus Marie (Ruud) Lubbers (7. toukokuuta 1939 Rotterdam – 14. helmikuuta 2018) oli Alankomaiden pääministeri vuosina 1982–1994. Moni piti konservatiivi Lubbersia Margaret Thatcherin ideologisena seuraajana; yksi hänen vaalilauseistaan kuului: "”Meer markt, minder overheid”" (). Pääministerikautensa jälkeen hän toimi UNHCR:n pääsihteerinä vuosina 2001–2005, jolloin hän erosi toimestaan seksuaalista häirintää koskevien syytösten aiheuttaman kohun takia.
Elämäkerta.
Lubbers opiskeli taloustieteitä Rotterdamin Erasmus-yliopistossa ja oli ensimmäisen taloustieteen Nobelin saajan Jan Tinbergenin oppilas. Lubbers toimi 11. toukokuuta 1973 – 19. joulukuuta 1977 talousministerinä Joop den Uylin hallituksessa Katholieke Volkspartij'n (KVP), katolisen kristillisdemokraattisen puolueen, edustajana. Lubbers palasi parlamenttiin Van Agtin hallituksen aikana 1977, jolloin hänestä tuli kristillisdemokraattisen koalitiopuolue Christen Democratisch Appèlin (CDA) parlamenttiryhmän vanhempi varajohtaja. Vuonna 1982 pääministeri Dries van Agt ilmoitti, että hän ei jatkaisi kolmannelle pääministerikaudelle, ja Lubbersista tuli hänen seuraajansa. Lubbers toimi pääministerinä vuoteen 1994 asti ja oli näin Alankomaiden pitkäaikaisin pääministeri.
Lubbersin pääministerikauden saavutuksia olivat merkittävä julkisen kulutuksen leikkaus, laaja-alaisten säätelyn purkamis- ja yksityistämisohjelmien käynnistäminen sekä Haagissa 1983 järjestetty suurmielenosoitus, joka vastusti Yhdysvaltain suunnitelmia sijoittaa ydinkärjillä varustettuja risteilyohjuksia Alankomaihin (suunnitelmasta luovuttiin Yhdysvaltain ja Neuvostoliiton aserajoitusneuvotteluiden vuoksi).
Pääministerikauden jälkeen Lubbers oli ehdokkaana Naton pääsihteeriksi, mutta Yhdysvallat käytti veto-oikeuttaan häntä vastaan. Vuosina 1995–2000 hän opetti globalisaatiotutkimusta Tilburgin yliopistossa Alankomaissa ja Harvardin yliopistossa Yhdysvalloissa. 
1. tammikuuta 2001 Lubbersista tuli YK:n pakolaisjärjestö UNHCR:n yhdeksäs pääjohtaja. Lokakuussa 2003 hänen kolmivuotista toimikauttaan jatkettiin kahdella vuodella vuoden 2005 loppuun. Hän lahjoitti vuosittain noin 300 000 dollaria pakolaisjärjestölle tultuaan pääsihteeriksi 2001, mikä kattoi hänen 167 000 dollarin vuosipalkkansa ja matkakulut. Hän luopui toimestaan 20. helmikuuta 2005 seksuaalista häirintää koskevien syytösten takia.
Ratatouille

Ratatouille (ranskan sanasta "touiller" ’hämmentää’) on vihannesmuhennos, joka kuuluu kaakkois-Ranskassa sijaitsevan Provencen välimerelliseen keittiöön. Ratatouille voidaan nauttia sekä kuumana että kylmänä, ja se tarjoillaan lihan tai kalan lisukkeena taikka riisin, perunoiden tai leivän kera nautittavana pääruokana.
Tomaatti ja kesäkurpitsa ovat yleensä ratatouillen pääaineksia, lisäksi käytetään munakoisoa, paprikaa, sipulia ja oliiviöljyä. Mausteena käytetään suolan ja pippurin lisäksi esimerkiksi valkosipulia, laakerinlehteä ja timjamia.
Vaasan lentoasema

Vaasan lentoasema () sijaitsee Vaasassa noin yhdeksän kilometriä kaupungin keskustasta kaakkoon. Vuonna 2024 lentoaseman kautta kulki lähes 178 000 matkustajaa.
Finavia on valinnut Vaasan lentoaseman vuoden lentoasemaksi vuosina 2005, 2008 sekä 2017.
Lentoaseman kiitotie 16/34 on 2 500 metriä pitkä. Aiemmin lentoasemalla on ollut myös toinen kiitotie, 11/29, mutta se on poistettu käytöstä. Lentoaseman laajennusta suunniteltiin ja työt alkoivat kesällä 2012. Lentoasemaa on sittemmin laajennettu, esimerkiksi lisättiin neljäs lähtöportti ja turvatarkastusta sujuvoitettiin. Kiitotien päällyste uusittiin kesällä 2015.
Vaasassa suunnitellaan pistoraidetta lentoasemalle, jotta lentoasemalle pääsisi junalla, tai junapysäkkiä Vanhaan Vaasaan. Seinäjokelaiset reittimatkustajat käyttävät Vaasan lentoasemaa, sillä Seinäjoen lentoasemalta ei harjoiteta reittiliikennettä. Matkaa Seinäjoelta on 74 kilometriä.
Selling England by the Pound

Selling England by the Pound on 1970-luvulla progressiivista rockia esittäneen Genesiksen viides studioalbumi, joka ilmestyi 1973. Se seurasi "Foxtrot"-levyä ja oli Peter Gabrielin kanssa tehdyistä levyistä kaupallisesti menestynein. Levy nousi kolmanneksi Britannian albumilistalla. Sitä myös pidetään yhtenä parhaimmista Genesis-levyistä.
Laulut käsittelivät Englannin mytologista menneisyyttä. Steve Hackettin kitarasoolo kappaleessa ”Firth of Fifth” esittelee hänen ainutlaatuisen kitaraäänensä parhaimmillaan. Samainen kappale esittelee myös Tony Banksin klassisen pianon inspiroitunutta soitantaa. ”Dancing With the Moonlit Knight” -kappaleen toistuva väliosa saattaa tuoda suomalaisille mieleen Ari Taskisen ja Pelle Miljoonan "Moottoritie on kuuma" -kappaleen. 
Useat levyn kappaleista tulivat vuosiksi Genesiksen keikkaohjelmistoon, muun muassa "Firth of Fifth" ja "Cinema Show". Levyltä julkaistiin lyhennettynä versiona singleksi "I Know What I Like (In Your Wardrobe)". Siitä tuli yhtyeen ensimmäinen singlelistalle noussut levytys. Britannian listalla se saavutti sijan 17 huhtikuussa 1974. 
Albumi valittiin vuonna 2005 hakuteokseen "1001 albumia jotka jokaisen on kuultava edes kerran eläessään".
Kappaleet.
Kappaleet säveltäneet Tony Banks, Phil Collins, Peter Gabriel, Steve Hackett ja Mike Rutherford ellei toisin mainita.
Akigumo

Akigumo () oli keisarillisen Japanin laivaston Yūgumo-luokan hävittäjä toisessa maailmansodassa. Alus oli ainoa luokkansa aluksista, joka oli palveluksessa sodan alkaessa.
Palvelus.
Tammikuussa 1942 "Akigumo" siirrettiin Trukille 1. hävittäjälaivueeseen suojaamaan Rabaulin maihinnousua. Tämän jälkeen alus osallistui helmikuussa lentotukialusten suojaamiseen hyökättäessä Port Darwiniin ja maalis-huhtikuussa Intian valtamerelle tehtyyn syöksyyn.
Midwayn taistelussa alus muodosti sisaralustensa "Makigumon", "Kazagumon" ja "Yūgumon" kanssa 10. hävittäjäviirikön. Laivaston uudelleenjärjestelyssä viirikkö liitettiin Japanin 3. laivaston 10. hävittäjälaivueeseen. Viirikön mukana "Akigumo" osallistui Guadalcanalin maihinnousuun ja sitä seuranneeseen tukioperaatioon 31. hävittäjäviirikön alusten "Naganami", "Takanami" ja "Makinami" kanssa. Nämä seitsemän alusta toimivat aktiivisesti Salomonin saarten alueella, suojaten saattueita ja saaria tulittavia raskaita yksiköitä. Osasto osallistui myös Santa Cruz -saarten taisteluun, jossa "Akigumo" "Makigumon" kanssa upotti vaurioituneen Yhdysvaltain laivaston lentotukialuksen "USS Hornetin".
Alus siirrettiin pohjoisemmaksi Tyynellä valtamerellä suojaamaan Kiskan evakuointia. Syyskuussa Salomonin saaria evakuoitaessa se "Yūgumon", "Kazagumon" sekä kolmen muun hävittäjän kanssa taisteli Yhdysvaltain laivaston hävittäjiä vastaan.
Alukseen osui 1. huhtikuuta 1944 sukellusvene "USS Redfinin" (SS-272) laukaisema torpedo, joka upotti aluksen 55 kilometriä kaakkoon Zamboangan niemimaasta, Filippiineillä.
Hamad ibn Khalifa Al Thani

Šeikki Hamad bin Khalifa bin Hamad bin Abdullah bin Jassim bin Mohammed Al Thani (, s. 1952, Doha) oli Qatarin emiiri vuoteen 2013 saakka, jolloin šeikki antoi vallan pojalleen Tamim bin Hamad Al Thanille.
Hän opiskeli Qatarissa ja valmistui Sandhurstin sotilasakatemiasta Britanniassa 1971. Hän liittyi Qatarin asevoimiin everstiluutnanttina ja nimitettiin ensimmäisen moottoroidun rykmentin komentajaksi. Hänet ylennettiin kenraalimajuriksi ja asevoimien komentajaksi. 31. toukokuuta 1977 hänet nimitettiin kruununperijäksi ja puolustusministeriksi. Hamad uudisti Qatarin asevoimia ja varusti ne viimeisimmällä aseistuksella ja lisäsi miesvahvuutta. Hamad johti nuorisoasioiden neuvostoa joka perustettiin 1979 ja tuki nuoriso- ja urheilutoimintaa.
Kun hänen isänsä emiiri Khalifa ibn Hamad Al Thani oli Sveitsissä kesäkuussa 1995, Hamad kaappasi vallan palatsivallankaappauksessa ja aloitti maansa nykyaikaistamisen. Syrjäytetty Khalifa on yrittänyt kolmasti vastavallankaappausta.
Hän teki veljestään Abdullah ibn Khalifa Al Thanista 1996 pääministerin ja kolmannesta pojastaan Jasim ibn Hamad Al Thanista kruununperijän. Lehdistön sensuuria vähennettiin ja televisiokanava Al Jazeera on saanut maineen yhtenä harvoista sensuroimattomista uutislähteistä arabimaailmassa.
Hamad järjesti 1999 yhdet ensimmäisistä Persianlahden alueen vaaleista, joihin saivat osallistua myös naiset. Vuonna 2003 äänestettiin perustuslaista, joka tuli voimaan 9. kesäkuuta 2005.
Kruununperijäksi tuli Tamim bin Hamad Al Thani perimysoikeudesta luopuneen Jasimin tilalle.
Amatsukaze (1939)

Amatsukaze () oli keisarillisen Japanin laivaston Kagerō-luokan hävittäjä toisessa maailmansodassa.
Valmistus.
Alus tilattiin Uraga Dock Companyltä, missä köli laskettiin 1938. Alus laskettiin vesille 19. lokakuuta 1939 ja otettiin palvelukseen 26. lokakuuta 1940. Alukselle asennettiin uudistetut Kampon-kattilat, jotka olivat pienempiä ja suuremman paineen tuottavia kuin aiemmat kattilat. Molemmat turbiinit oli asennettu rinnakkain turbiinihuoneessa ja kytketty omaan akseliin.
Palvelus.
Palvelukseen otettaessa alus liitettiin 16. hävittäjäviirikköön "Hatsukazen", "Tokitsukazen" ja "Yukikazen" kanssa. Viirikkö muodosti 15. hävittäjäviirikön kanssa 2. hävittäjälaivueen. Viirikkö osallistui 26.–28. helmikuuta 1942 Jaavanmeren taisteluun, mutta alusten ylipitkiltä matkoilta laukaistut torpedot eivät osuneet kohteisiinsa.
Alus osallistui 13. marraskuuta "Yukikazen" kanssa Guadalcanalin taisteluun, jossa se vaurioitui.
Aluksen ilmatorjunta-aseistusta lisättiin 1943 kaksiputkisella 25 millimetrin ilmatorjuntatykillä komentosillan eteen ja vaihtamalla taaemman savuhormin sivuilla olleet kaksiputkiset 25 millimetrin tykit kolmiputkisiin. Saman vuoden lopulla ylitse ampuva taaempi 127 millimetrin tykkitorni korvattiin kahdella kolmiputkisella 25 millimetrin ilmatorjuntatykillä. Samassa yhteydessä alukselle asennettiin tyyppien 13 ja 22 tutkat. Aluksen ilmatorjuntaa vahvennettiin edelleen vuonna 1944 neljällätoista yksiputkisella 25 millimetrin ilmatorjuntatykillä, jotka asennettiin yläkansille ja etukannelle.
Yhdysvaltain ilmavoimien B-25-pommikoneet hyökkäsivät 6. huhtikuuta 1945 "Amatsukazen" kimppuun 10 kilometriä Amoyn saaresta itään. Aluksen miehistön onnistui saada se rantaan, mistä se valui takaisin mereen ja upposi.
Arashi

Arashi () oli keisarillisen Japanin laivaston Kagerō-luokan hävittäjä toisessa maailmansodassa.
Valmistus.
Alus tilattiin Maizurun laivastoarsenaalilta, missä köli laskettiin 1939. Alus laskettiin vesille 22. huhtikuuta 1940 ja otettiin palvelukseen 27. tammikuuta 1941.
Palvelus.
Tyynenmeren sodan alkaessa alus kuului 3. hävittäjälaivueen 4. hävittäjäviirikköön, joka 17. hävittäjäviirikön kanssa muodosti heinäkuussa 1942 raskaiden alusten hävittäjäsuojan Midwayn taistelussa.
Alus kuljetti 6. elokuuta 1943 vastaisena yönä sisaraluksensa "Hagikazen" kanssa varusteita ja joukkoja Bougainvillestä Kolombangaraan. Ne joutuivat Yhdysvaltain laivaston 12. ja 15. hävittäjäviirikön alusten yllättämiksi ja upottamiksi.
Boniitti

Boniitti ("Katsuwonus pelamis") on keskikokoinen tonnikalansukuinen, kautta maailman lämpimissä merissä elävä kala. Boniitti on maailman tärkeimpiä saaliskaloja, jota käytetään varsinkin japanilaisessa keittiössä. Boniitti liikkuu suurissa, jopa 50 000 yksilön parvissa.
Boniittia kutsutaan yleisesti myös englanninkielisellä kauppanimellään "skipjack". Laji ja suku on nimetty japaninkielisen nimensä "katsuo" mukaan.
Koko ja ulkonäkö.
Boniitti voi kasvaa metrin pituiseksi ja suurimmillaan 32 kilon painoiseksi; keskimääräinen paino on 9 kg. Kala voi elää 12 vuoden ikäiseksi. Boniitti muistuttaa paljon "Thunnus"-suvun aitotonnikaloja, mutta se luokitellaan oman sukunsa "Katsuwonus" ainoaksi lajiksi. Boniitti on lähes kaikkialta hopean ja harmaan eri sävyjen värinen. Sen tunnistaa helpoiten raidoista vatsassa ja kyljissä lähempänä pyrstöä kuin päätä. Boniitin liha on raakana punaista kuten aidoilla tonnikaloilla.
Levinneisyys.
Boniittia tavataan yleisenä kaikissa maailman lämpimissä merissä paitsi itäisestä Välimerestä ja Mustastamerestä. Pohjanmerestä sitä on saatu vain harvoin, sillä se pysyttelee yleensä vesissä, joiden lämpötila on yli 15 °C.
Kalastus ja käyttö.
FAOn kalastustilastossa boniitti on kolmannella sijalla luonnosta pyydettyjen kalalajien vuotuisessa saalismäärässä, perunsardellin ja alaskanseidin jälkeen. Vuoden 2012 tilastoitu boniittisaalis maailmassa oli 2,8 miljoonaa tonnia.
Boniittia kalastetaan pitkälläsiimalla, troolilla, nuotalla ja vapavälineillä.
Suurin osa purkkitonnikalasta on boniittia. Sen lihan elohopeapitoisuus on pieni, vaikka se on ravintoketjun loppuosassa. Japanissa boniitista tehdään hyvin monia erilaisia ruokia, esimerkiksi sushia ja sashimia. Katsuobushi eli keitetty, savustettu, kuivattu ja hiutaleiksi höylätty boniitti on tärkeä osa japanilaista keittiötä. Sitä käytetään muun muassa yleismausteena ja dashi-liemen perusosana.
Toshihiro Arai

Toshihiro "Toshi" Arai (; s. 25. joulukuuta 1966) on japanilainen rallikuljettaja. Hän on ajanut Subarun WRC-autolla ja Subarun autoa N-ryhmän MM-sarjassa. Hän on menestynein japanilainen rallikuski. Hän on ajanut kahdesti neljänneksi vuoden 2000 Akropolis-rallissa ja vuoden 2001 Kyproksen rallissa. Kotikisassaan Japanin rallissa 2006 Arai ajoi tehdas-Subarullaan kuudenneksi. Arai on ajanut pisteille myös Safari-rallissa 2000 ja Australian rallissa 2004. Vuonna 2010 Arai ilmoitti lopettavansa WRC-uransa. Kaikkiaan Arai saavutti 11 pistettä WRC-tasolla.
Ralliuransa jälkeen Arai kilpaili Chevrolet'lla Vakioautojen MM-sarjassa. Hänen poikansa on ralliautoilija Hiroki Arai, joka kilpaili vuonna 2018 WRC-2-luokassa.
Iván Hurtado

Iván Jacinto Hurtado Angulo (s. 16. elokuuta 1974 Esmeraldas, Ecuador) on ecuadorilainen jalkapalloilija. 180 senttimetriä pitkän Hurtadon pelipaikka on keskuspuolustaja.
Seurajoukkueurallaan Hurtado on pelannut kotimaansa lisäksi muun muassa Espanjassa Real Murciassa ja Meksikossa, jossa hän on edustanut peräti neljää eri seuraa; Atlético Celayaa, Tigresiä, La Piedadia ja Pachucaa. Ecuadorin sarjoissa Hurtadon seuroina ovat olleet CS Emelec ja Barcelona. Sittemmin hän on edustanut muun muassa qatarilaista al-Arabia.
Hurtado on pelannut Ecuadorin maajoukkueessa ennätykselliset 168 maaottelua, joissa hän on tehnyt viisi maalia. Debyyttinsä A-maajoukkueessa Hurtado teki vuonna 1992 Guatemalaa vastaan pelatussa ottelussa. Hän oli mukana MM-kilpailuissa sekä vuonna 2002 että 2006.
Kenneth Eriksson

Kenneth Eriksson (s. 13. toukokuuta 1956) on ruotsalainen ralliautoilija. Hän voitti kuusi rallin MM-sarjan kilpailua (muun muassa Ruotsin rallin vuosina 1991, 1995 ja 1997) ja oli kahdeksan kertaa toinen ja seitsemän kertaa kolmas. Hän osallistui 138 MM-ralliin ja saavutti 489 pistettä. Hän päätti uransa kauteen 2002. 
Hän voitti Aasian-Tyynenmeren rallisarjan kolmesti peräkkäin vuosina 1995, 1996 ja 1997.
Myös hänen veljensä Håkan Eriksson kilpaili rallin MM-sarjassa vuosina 1987-1993
Sulley Muntari

Suleyman Ali "Sulley" Muntari (s. 27. elokuuta 1984 Konongo, Ghana) on ghanalainen jalkapalloilija, joka on pelannut merkittävän osan urastaan Italiassa sekä lisäksi muun muassa Englannissa. Italialaisessa jalkapallo-ohjelmassa "Football Italiassa" hänestä on sanottu muun muassa seuraavasti: ”Muntarin kosketus palloon on kuin Kakálla ja taistelutahto kuin Edgar Davidsilla.”
Ura.
31. elokuuta 2005 siirtoikkunan sulkeutuessa Udinese ilmoitti, ettei se suostu myymään Muntaria Manchester Unitediin. Ironista kyllä, Unitedilla oli ollut mahdollisuus hankkia nuori lupaus Muntari riveihinsä jo vuonna 2001 alle miljoonalla punnalla. Lopulta Udinese piti Muntarin itsellään ja rakensi sellaisen ryhmän, jolla se tähtäsi kymmenen parhaan joukkoon Serie A:ssa.
Kesällä 2007 Muntari siirtyi Englannin valioliigaan ja Portsmouthin paitaan. Tämän jälkeen Inter teki Muntarista tarjouksen, joka oli Portsmouthin luotsin Harry Redknappin mukaan liian hyvä hylättäväksi. Muntari siirtyi Italiaan 14 miljoonalla eurolla.
Maajoukkueura.
Muntari valittiin Ghanan jalkapallomaajoukkueeseen Saksan vuoden 2006 MM-kisoihin, joissa Ghana eteni hienosti neljännesvälieriin. Muntari teki turnauksessa yhden maalin Tšekkiä vastaan. Muntari oli myös mukana vuoden 2010 MM-kisoissa. Näissä kisoissa Ghana pääsi puolivälieriin ja Muntari teki Uruguayta vastaan ottelun avausmaalin kaukolaukauksella. Uruguay kuitenkin tasoitti ottelun ja voitti lopulta rangaistuspotkukilpailun 4–2.
Hagikaze

Hagikaze () oli keisarillisen Japanin laivaston Kagerō-luokan hävittäjä toisessa maailmansodassa.
Valmistus.
Alus tilattiin Fujinagatalta, missä köli laskettiin 1939. Alus laskettiin vesille 18. kesäkuuta 1940 ja otettiin palvelukseen 31. maaliskuuta 1941.
Palvelus.
Tyynenmeren sodan alkaessa alus muodosti "Arashin", "Maikazen" ja "Nowakin" kanssa 4. hävittäjäviirikön, joka myöhemmin liitettiin 3. hävittäjälaivueeseen. Viirikkö osallistui heinäkuussa 1942 17. hävittäjäviirikön kanssa Midwayn taisteluun muodostaen osaston hävittäjäsuojauksen.
"Hagikaze" ja "Arashi" kuljettivat 6. elokuuta vastaisena yönä tarvikkeita Bougainvillestä Kolombangaraan. Ne kohtasivat Yhdysvaltain laivaston 12. ja 15. hävittäjäviiriköt Vellan lahden taistelussa, jossa kumpikin alus upposi.
Angels (albumi)

Angels on The 69 Eyesin kahdeksas studioalbumi, joka julkaistiin 5. maaliskuuta 2007. Albumi debytoi Suomen virallisen listan ensimmäisellä sijalla.
Kappaleet.
Kaikki kappaleet sanoittanut Jyrki 69 sekä sovittanut The 69 Eyes ja Johnny Lee Michaels.
DVD.
Ensimmäisen painoksen mukana tulleen DVD:n bonusmateriaali.
Kokoonpano.
Vierailevat muusikot.
Kurt49, Janne Ahvenainen, AmAndA, Apocalyptica, Anzi Destruction, Laura Haarala, Jasse HC, Mathias Hortling, Kimmo Härmä, Outi Iljin, Katariina Junnila, Ville Juurikkala, Mauri Kuokkanen, Johnny Lee Michaels, Max Lilja, Maija Linkola, Markku Lintunen, Jukka Merjanen, Krister Orre, Ville Pusa, Christa Renwall, Sami Saari, Elina Viitasaari, Niko Virtamo, Tapio Waismaa
Ludovic Magnin

Ludovic Magnin (s. 20. huhtikuuta 1979 Sion, Valais, Sveitsi) on sveitsiläinen jalkapalloilija, pelipaikaltaan puolustaja. 186 senttimetriä pitkä Magnin edustaa Sveitsin superliigassa pelaavaa FC Zürichiä.
Magnin pelasi ammattilaisuransa kolme ensimmäistä kautta kotimaassaan, Lausannen, Yverdonin ja Luganon riveissä, kunnes siirtyi vuonna 2001 Saksaan, Werder Bremenin joukkueeseen. Hän edusti Werderiä neljän kauden ajan, ja voitti seurassa Saksan mestaruuden vuonna 2004. Seuraavana vuonna hän siirtyi nykyiseen joukkueeseensa.
Sveitsin maajoukkuessa Magnin debytoi 16. elokuuta 2000 Kreikkaa vastaan pelatussa ottelussa. Tällä hetkellä Magninin tilillä on 33 maaottelua ja niissä kaksi tehtyä maalia. Hän oli mukana EM-kisoissa 2004 ja MM-kisoissa 2006.
Motor City Resurrection

Motor City Resurrection on The 69 Eyes -yhtyeen vuonna 1994 julkaistu kokoelmalevy. Albumi oli erikoispainos ja tarkoitettu ainoastaan Japanin markkinoille.
Albumi julkaistiin uudestaan kokonaisuudessaan Suomessa vuonna 2005. 
Kappaleet.
Uusintajulkaisun bonuskappaleet
Hamakaze

Hamakaze () oli keisarillisen Japanin laivaston Kagerō-luokan hävittäjä toisessa maailmansodassa.
Valmistus.
Alus tilattiin Fujinagatalta, missä köli laskettiin 1939. Alus laskettiin vesille 25. marraskuuta 1940 ja otettiin palvelukseen 30. kesäkuuta 1941.
Palvelus.
Tyynenmeren sodan alkaessa "Hamakaze" muodosti "Isokazen", "Tanikazen" ja "Urakazen" kanssa 17. hävittäjäviirikön, joka muodosti "Kagerōn" ja "Shiranuin" kanssa 1. hävittäjälaivueen.
Marraskuussa 1941 laivue suojasi Pearl Harboriin hyökännyttä lentotukialusosastoa, minkä jälkeen se osallistui Filippiinien, Rabaulin ja Hollannin Itä-Intian valtauksiin.
17. hävittäjäviirikkö muodosti heinäkuussa 1942 4. hävittäjäviirikön kanssa Midwayn taistelun hävittäjäosaston.
"Hamakaze" ja "Yukikaze" taistelivat 13. heinäkuuta 1943 Kolombangaralla, jolloin Uuden-Seelannin laivaston risteilijä "HMNZS Leander" vaurioitui torpedo-osumasta.
Alus suojasi 7. huhtikuuta 1945 taistelulaiva "Yamatoa" operaatio Ten-Gōssa (Okinawan takaisinvaltaus). "Hamakaze" upposi 120 kilometriä Nagasakista lounaaseen Yhdysvaltain laivaston Task Force 58:n lentokoneiden hyökättyä osastoa vastaan.
Jarkko Vähäsarja

Jarkko Vähäsarja (s. 13. maaliskuuta 1985 Helsinki) on entinen suomalainen jalkapalloilija. Hän oli pelipaikaltaan puolustaja tai puolustava keskikenttäpelaaja.
Vähäsarja on FC Kasiysin ja Helsingin Jalkapalloklubin kasvatti. Hän on edustanut urallaan FC Honkaa, AC Allianssia ja FC Viikinkejä. Boltonin ja RC Lensin testattavana käynyt Vähäsarja on pelannut Veikkausliigassa neljä ottelua.
Hatsukaze

Hatsukaze () oli keisarillisen Japanin laivaston vuonna 1940 palvelukseenotettu Kagerō-luokan hävittäjä toisessa maailmansodassa.
Palvelus.
Toisen maailmansodan alkaessa "Hatsukaze" muodosti yhdessä "Amatsukazen", "Tokitsukazen" ja "Yukikazen" kanssa 16. hävittäjäviirikön, joka muodosti 15. hävittäjäviirikön kanssa 2. hävittäjälaivueen.
Alus osallistui viirikkönsä mukana 26.–28. helmikuuta 1942 Jaavanmeren taisteluun. Taistelussa alukset laukaisivat torpedonsa liian etäältä, jolloin ne eivät osuneet.
Alus kuului kontra-amiraali Omorin risteilijöistä ja hävittäjistä koottuun osastoon, jonka tehtävänä oli tulittaa 2. marraskuuta 1943 Bougainvilleä. Osasto kohtasi kuitenkin Keisarinna Augustan lahdella liittoutuneiden laivasto-osaston. "Hatsukaze" ja raskas risteilijä "Myōkō" törmäsivät toisiinsa hyökätessään liittoutuneita vastaan. Yhdysvaltain laivaston hävittäjät "USS Dunlap", "USS Craven" ja "USS Maury" upottivat pahoin vaurioituneen "Hatsukazen".
Pesnjary

Pesnjary on Valko-Venäjältä lähtöisin oleva musiikkiyhtye. Neuvostoliiton valtionomisteinen levy-yhtiö Melodija julkaisi yhtyeen ensimmäisen, sen omaa nimeä kantaneen pitkäsoittolevyn 1. syyskuuta vuonna 1969. Aikaisemmin yhtye oli esiintynyt nimellä "Ljavony". Yhtyeen soittajat ovat vuosien varrella vaihtuneet, mutta laulusolisti Uladzimir Muljavin pysyi samana vuonna 2002 tapahtuneeseen kuolemaansa saakka. Tämän jälkeen neljä eri yhtyettä on ilmoittanut olevansa alkuperäisen Pesnjaryn virallisia seuraajia. Neuvostoaikoina Pesnjary oli Valko-Venäjän tunnetuin yhtye. Se soitti monenlaista musiikkia, pääasiassa pohjautuen valkovenäläiseen kansanperinteeseen yhdisteltyinä rock-musiikin elementteihin. Vaikutteita se sai mm. Jethro Tullilta, Yesiltä ja Emerson, Lake &amp; Palmerilta. Vuonna 1976 se eräänä harvoista neuvostoyhtyeistä teki kiertueen Amerikassa yhdessä New Christy Minstrelsin kanssa. Yhtye oli suosionsa huipulla 1970-luvun loppupuoliskolla.
Kalle Sorja

Kalle Sorja (s. 2. helmikuuta 1983 Helsinki) on suomalainen jalkapallovalmentaja ja entinen jalkapalloilija, joka toimii Kakkosessa pelaavan FC Futuran valmentajana. Hän oli pelipaikaltaan keskuspuolustaja.
Sorja on Helsingin Jalkapalloklubin kasvatti. Hän teki Veikkausliiga-debyyttinsä 4. heinäkuuta 2002 vierasottelussa FC Jazzia vastaan.
Sorja on edustanut Suomea kahdesti nuorten maajoukkueessa ja 18 kertaa poikien maajoukkueessa.
Clint Dempsey

Clint Drew Dempsey (s. 9. maaliskuuta 1983 Nacogdoches, Yhdysvallat) on yhdysvaltalainen uransa päättänyt jalkapalloilija. Hän oli pelipaikaltaan keskikenttäpelaaja.
Ura.
Dempsey aloitti uransa Furmanin juniorijoukkueessa, jossa hän oli joukkueen tärkeimpiä avainpelaajia ja tekikin siellä 17 maalia 62 ottelussa. 
New England Revolution varasi Dempseyn yhdeksäntenä MLS-liigan varaustilaisuudessa. Tulokaskaudellaan (vuonna 2004) hän teki seitsemän maalia ja hänet valittiin liigan parhaaksi tulokaspelaajaksi. Kaudella 2005 hän teki kymmenen maalia ja antoi yhdeksän maalisyöttöä. Hänet valittiin liigan tähdistöjoukkueeseen. Joulukuussa 2006 Dempsey siirtyi Fulhamiin. Sittemmin hän pelasi muun muassa Seattle Sounderfsissa. 
Maajoukkueura.
Dempsey oli mukana Yhdysvaltain jalkapallomaajoukkueessa muun muassa Saksan vuoden 2006 MM-kisoissa, joissa hän pelasi kaksi ottelua ja teki maalin Ghanaa vastaan. Kaikkiaan hän on pelannut 141 maaottelua ja tehnyt niissä 57 maalia. Hän on Yhdysvaltain maajoukkuehistorian paras maalintekijä yhdessä Landon Donovanin kanssa.
Vihan ja ahdistuksen aika

Vihan ja ahdistuksen aika eli Vaivanaika eli Suuri ahdistus on Raamatun ennustama ajanjakso, joka liittyy lopun ajan tapahtumiin. Siihen viitataan muun muassa Danielin kirjassa, Matteuksen evankeliumissa ja Ilmestyskirjassa. Ajanjakso kestää Raamatun tulkinnasta riippuen joko seitsemän vuotta tai kolme ja puoli vuotta.
Yleistä.
Raamatussa, sekä Vanhassa että Uudessa testamentissa, mainitaan vertaansa vailla oleva ahdistuksen aika, joka on koittava maailman lopulla. Osa tähän aikaan liitetyistä Raamatun ennustuksista voidaan nähdä myös viittauksina oman aikansa tapahtumiin, mutta osa viittaa selvästi yleismaailmallisiin viimeisten aikojen tapahtumiin.
Vihan ja ahdistuksen aika kestää tulkinnasta riippuen seitsemän vuotta tai puolet tästä, kolme ja puoli vuotta. Seitsemän vuoden "vuosiviikko" mainitaan Danielin kirjassa. Jeesuksen mukaan ahdistuksen aika lyhennetään "valittujen tähden". Kolmen ja puolen vuoden ajanjakso mainitaan Raamatussa seitsemästi, ja ilmoitetaan erikseen vuosina, kuukausina ja päivinä.
Vihan ja ahdistuksen saavat Raamatun mukaan aikaan monet eri tekijät. Vihalla tarkoitetaan ensinnä ihmisten vihaa Jumalaa ja toisiaan kohtaan, toiseksi Jumalan vihan lankeamista ihmisten päälle, ja kolmanneksi Paholaisen vihaa sekä ihmisiä että Jumalaa kohtaan, kun hänet on syösty taivaasta maan päälle. Jumalan viha liittyy siihen, että Antikristus ottaa hänen paikkansa ihmisten palvonnan kohteena.
Vihan ja ahdistuksen aika ja ylöstempaus.
Kristittyjen kesken on eri näkemyksiä siitä, onko kristillinen seurakunta vielä maan päällä Suuren ahdistuksen aikana vai tempaako Jeesus omansa pois sitä ennen. Raamatusta löytyy tukea molemmille näkemyksille: yhtäältä uskovia kehotetaan kestämään loppuun saakka, kunnes kaikki ennustettu on tapahtunut, toisaalta valvomaan, koska Jeesus voi tulla takaisin milloin tahansa. Ristiriitaa on yritetty ratkaista kahdella tavalla: yhtäältä jakamalla vaivan aika kahteen kolmen ja puolen vuoden jaksoon, jonka puolivälissä Jeesus tempaa seurakunnan ylös, toisaalta ajattelemalla osan seurakunnasta jäävän vaivan aikaan vain kaikkein uskollisimpien tullessa ylöstemmatuksi. Viimeksi mainitulle on teologien mukaan vaikeinta löytää tukea Raamatusta. Lisäksi osa kristillisistä teologeista tulkitsee Jeesuksen toisen tulemisen vain symbolisesti. Ylöstempauksen ajankohdasta onkin kiistelty lähinnä Raamatun arvovallan tunnustavien, enemmän tai vähemmän kirjaimellista tulkintaa kannattavien protestanttisten teologien kesken.
Darijo Srna

Darijo Srna (s. 1. maaliskuuta 1982 Metković, Jugoslavia) on kroatialainen jalkapalloilija, joka pelasi suurimman osan ammattilaisurastaan Ukrainan pääsarjassa Šah’tar Donetskissa. Hän pelasi pitkään Kroatian maajoukkueessa. Hän oli pelipaikaltaan oikea laitapuolustaja mutta pelasi tarvittaessa myös oikeaa laitahyökkääjää. 
Srna oli tunnettu vapaapotkuistaan ja teki suurimman osan maaleistaan juuri niistä. Hän aloitti uransa Hajduk Splitissä, missä hän oli yksi joukkueen tärkeimmistä pelaajista tehden seitsemän maalia 69 ottelussa. Heinäkuussa 2003 hänet myytiin 1,2 miljoonan euron summalla Šah’tar Donetskiin. Kauden 2018–2019 hän pelasi italialaisseura Cagliarissa.
Srna pelasi Kroatian maajoukkueessa 134 ottelua ja edusti maataan EM-kisoissa 2004, 2008, 2012 ja 2016 sekä Saksan MM-kisoissa vuonna 2006 ja Brasilian MM-kisoissa 2014. Ensimmäisen ottelunsa maajoukkueessa Srna pelasi marraskuussa 2002 Romaniaa vastaan. Hän teki maajoukkueessa 22 maalia. Hän on pelannut eniten otteluita Kroatian maajoukkueessa ja on vielä vuoden 2019 lopulla viidenneksi eniten maaleja tehnyt pelaaja maajoukkuessa. Srna oli Kroatian maajoukkueen kapteeni vuosina 2012-2016.
Tilastot.
"Tilanne 1. elokuuta 2015"
Ioota

Ioota (isona kirjaimena Ι, pienenä ι, , ) on kreikkalaisen kirjaimiston yhdeksäs kirjain. Sen äännearvo oli muinaiskreikassa lyhyt tai pitkä ja nykykreikassa aina lyhyt [i]. Kreikkalaisissa numeroissa iootan lukuarvo on 10.
Latinalaisessa kirjaimistossa iootaa vastaa kirjain I/i ja kyrillisessä kirjaimistossa kirjain И/и. Suomen kieleen ioota translitteroidaan muinaiskreikasta "i", pitkänä mahdollisesti myös "ī", ja nykykreikasta aina "i".
Muoto ja sen historia.
Iota on kehittynyt foinikialaisen kirjaimiston kirjaimesta ("jod").
Ioota oli käytössä kaikissa paikallisissa kreikkalaisissa kirjaimistoissa. Alun perin se muistutti usein enemmän kulmikasta latinalaisen kirjaimiston S-kirjainta tai Z-kirjainta tai siinä oli vielä useampia kulmia. Kulmikas muoto esiintyi pisimpään muun muassa Korintin, Arkadian, Aitolian, Epeiroksen ja Kreetan sekä doorilaisten Kykladien polisten (Melos, Thera) kirjaimistoissa. Muissa kirjaimistoissa kirjain kehittyi aiemmin pystyviivaksi.
Epigrafisissa lähteissä iootasta esiintyy muun muassa seuraavanlaisia variantteja:
Muinaiskreikassa iootaa ei äännetä pitkien vokaalien (pitkä alfa), (eeta) ja (oomega) jälkeen. Tällöin se kirjoitetaan yleensä pitkän vokaalin alle "iota subscriptumina", joissakin tapauksissa kuitenkin näkyviin "iota adscriptumina".
Mytištši

Mytištši () on teollisuuskaupunki Venäjällä, 19 kilometriä Moskovan keskustasta koilliseen, uloimman kehätien takana. Kaupunki on asukasluvultaan Moskovan alueen suurimpia, vuoden 2010 väestönlaskennassa sijoitus oli viides. Väkiluku on kasvanut viime vuosikymmeninä: 60 000 (1939 vuonna); 125 000 (1973); 159 900 (2002) ja 176 825 (2012);. Kaupunki on tärkeä koneteollisuuden keskus, erityisesti aseteollisuuden.
Suomalainen Vicus Oy aikoo rakentaa alueelle noin sata miljoonaa euroa maksavan ison kauppa- ja viihdekeskuksen.
Mytištšissä pelattiin vuoden 2007 jääkiekon maailmanmestaruuskilpailujen otteluita. KHL-jääkiekkojoukkue Atlant on kotoisin Mytištšistä.
Juhannuskonferenssi

 
Juhannuskonferenssi on Suomen helluntaiseurakuntien järjestämä jokavuotinen kesäjuhla, jossa käy vuosittain 20 000–30 000 kävijää juhannusviikon keskiviikon ja sunnuntain välisenä aikana. Juhannuskonferenssi on vuoden suurimpia ja vanhimpia kristillisiä tapahtumia Suomessa, ja tapahtumaa on järjestetty vuodesta 1945 lähtien. Ensimmäinen juhannuskonferenssi järjestettiin Tampereella.
Tapahtumaa on vietetty vuodesta 1993 Keuruulla, Iso Kirja -raamattuopistoalueella ja sitä ennen useilla muilla paikkakunnilla. Juhannuskonferenssi tunnetaan varsinkin nuorten keskuudessa myös Konffana. Konferenssissa esiintyy vuosittain lukuisia gospelin huippuartisteja.
Keväällä 2020 ilmoitettiin, että koronaviruspandemian vuoksi Juhannuskonferenssia ei järjestetä vuonna 2020 juhannuksen aikaan, vaan se siirretään alustavasti elokuuhun viikolle 32. Myöhemmin tapahtuma muuttui internetissä järjestetyksi Nettikonffaksi, joka oli myös perinteistä tapahtumaa lyhyempi.
Vuoden 2025 kesällä juhannuskonferenssi järjestettiin 80. kertaa vuoden 1945 jälkeen. Juhannuskonferenssin teema liittyi helluntaiherätyksen vuoden 2025 Helsingissä järjestettävään maailmankonferenssiin. Kansainvälinen maailmankonferenssi järjestetään vuosittain eri maissa.
Kinetokori

Kinetokori on useasta proteiinista koostuva kaksikerroksinen proteiinikompleksi, joka rakentuu sentromeerin päälle, ja johon tumasukkulan mikrotubulukset kiinnittyvät. Kinetokori koostuu sisemmästä ja ulommasta proteiinikerroksesta, ja niitä rakentuu kaksi kutakin kromosomia kohti, sentromeerin molemmille puolille. Kinetokorin toinen päätehtävä on mitoosin oikeaoppisen kulun varmistamisessa. Se sisältää proteiineja, jotka liittyvät tumasukkulan oikean rakentumisen varmistamiseen (kts. mitoosi). Jo yksinkertaiset kinetokorit koostuvat jopa 45 eri proteiinista, joista moni on konservoitunut eukaryoottien välillä.
Kinetokorin muut proteiinit pitävät huolen, että se pysyy yhteydessä mikrotubuluksiin. Ne myös organisoivat mikrotubulusten polymerisaatiota sekä depolymerisaatiota, jotka johtavat kromosomin liikkeeseen. Kinetokori sisältää myös moottoriproteiineja, jotka pystyvät liikkumaan mikrotubuluksilla (dyneiinejä sekä kinesiinejä).
Jillian Edelstein

Jillian Edelstein (s. 1957) on Lontoossa asuva eteläafrikkalainen valokuvaaja. Hänen kuvaamiaan muotokuvia on julkaistu muun muassa "The Sunday Times Magazinessä", "The New York Times Magazinessä", "Vanity Fairissa", "Timessa" ja "The New Yorkerissa". Vuonna 1997 hän sai Visa pour l'Imagen myöntämän "Visa d'Or" -palkinnon Etelä-Afrikan totuuskomission työskentelyn raportoinnista. Vuonna 2001 julkaistu kirja "Truth and Lies: Stories from the Truth and Reconciliation Commission in South Africa" esittelee tämän työn tuloksia.
Brahim Lahlafi

 
Brahim Lahlafi (s. 15. huhtikuuta 1968) on ranskalainen kestävyysjuoksija, joka edusti aktiiviurallaan Marokkoa.
Lahlafin ensiesiintyminen kansainvälisissä kilpailuissa oli 1987 maastojuoksun MM-kisoissa, joissa hän sijoittui nuorten sarjassa viidenneksikymmenenneksineljänneksi. Vuonna 1994 hän sijoittui IAAF:n GP-finaalin viidenneksi 5 000 metrin juoksussa ja voitti 11. syyskuuta 1994 yleisurheilun maailmancupin Lontoossa. Seuraavana vuonna Lahlafi oli maastojuoksun MM-kisoissa pitkällä matkalla viides sekä Göteborgin MM-kisojen 5 000 metrillä myös viides. Lahlafi juoksi Atlantan olympialaisissa 5 000 metrin loppukilpailun kahdeksanneksi. 1998 hän oli GP-finaalin kuudes 3 000 metrin juoksussa ja Afrikan mestaruuskilpailujen toinen samalla matkalla. Seuraavana vuonna Sevillan MM-kisoissa hän jäi niukasti mitaleilta sijoittumalla 5 000 metrillä neljänneksi ajalla 12.59,09.
Lahlafi saavutti vihdoin ensimmäisen ja ainoaksi jääneen arvokisamitalinsa Sydneyn olympialaisissa 2000, jossa hän voitti olympiapronssia 5 000 metrin kilpailussa. Myöhemmin samana vuonna hän sijoittui kuudenneksi GP-finaalissa. Lahlafi sai Ranskan kansalaisuuden 6. huhtikuuta 2002.
Walter Centeno

Walter Centeno Corea (s. 6. lokakuuta 1974, San José) on costaricalainen jalkapalloilija. Keskikentällä pelannut Centeno edusti pääosan urastaan kotimaansa Deportivo Saprissaa mutta pelasi myös yhden kauden Kreikassa.
Centeno aloitti ammattilaisuransa vuonna 1995 Asociación Deportiva Belénissä, josta siirtyi Saprissaan. Kauden 2002–2003 hän pelasi Kreikassa AEK Ateenassa. Siellä Centenolle kertyi 14 ottelua, joissa hän teki yhden maalin. Seuraavalla kaudella hän palasi Saprissaan, jossa hän oli voittamassa liigaa kaudella 2003–2004. Tällöin Costa Rican urheilumedia valitsi Centenon vuoden pelaajaksi. Kaikkiaan hänellä on Saprissassa voitettuna kahdeksan Costa Rican mestaruutta.
Centeno debytoi Costa Rican maajoukkueessa 27. syyskuuta 1995 Jamaikaa vastaan. Hän on pelannut Copa Américassa vuosina 1997 ja 2004 sekä MM-kisoissa 2002 ja 2006. Hän on pelannut 114 maaottelua, joissa on tehnyt 23 maalia.
Sigmafaktori

Sigmafaktori eli sigmatekijä on esitumallisten DNA:n transkriptioon liittyvä tekijä. Sigmafaktoreita on monta erilaista, ja niistä jokainen kasvattaa RNA polymeraasin spesifisyyttä tietyn geenin promoottorille, kun faktori on sitoutunut RNA polymeraasi -entsyymiin. Entsyymistä käytetään tällöin yleisnimitystä holoentsyymi. Kun formula_1-faktoria ei ole kiinnittynyt RNA polymeraasiin, se voi sitoutua mihin tahansa DNA-templaatilla. formula_1-faktorilla se kiinnittyy erityisesti faktorin saneleman geenin promootteriin ja transkriptio alkaa.
formula_1-faktoreiden käyttö mahdollistaa esitumallisen (kuten bakteerin) adaptaation ympäristöllisiin muutoksiin. N. 90% bakteriaalisesta DNA:sta liittyy näihin muutoksiin vastaamiseen. Erilaisten formula_1-faktoreiden kirjo mahdollistaa näiden geenien reguloidun ekspression. Näiden geenien koodaamat proteiinit toteuttavat itse vastauksen ärsykkeisiin. 
Bakteeri "Escherichia coli" käyttää seitsemää formula_1-faktoria:
Leonardo González

Leonardo González Arce (s. 21. marraskuuta 1980, San José) on costaricalainen jalkapalloilija. Puolustajana pelaava González on vuodesta 2000 edustanut kotimaansa Club Sport Heredianoa.
González pelasi ensimmäisen maaottelunsa 20. marraskuuta 2002 Ecuadoria vastaan. Hän on ollut Costa Rican joukkueessa 2003 CONCACAF Gold Cupissa, 2004 Copa Américassa, 2005 Copa Centroamericanassa ja vuoden 2006 MM-kisoissa, jossa hän pelasi kaikissa Costa Rican kolmessa ottelussa. Leonardo González on pelannut 39 maaottelua .
DVD-RAM

DVD-RAM on optinen levyformaatti, joka on PD-formaatin kehittyneempi versio. DVD-RAMin esitteli ensimmäistä kertaa DVD Forum vuonna 1996. DVD-RAM ei tarvitse erillistä poltto-ohjelmaa. Se toimii kuin kiintolevy tai levyke. Yksipuolisen DVD-RAM 1.0 -levyn kapasiteetti on 2,58 gigatavua, kaksipuolisen DVD-RAM 1.0 -levyn 5,16 gigatavua, yksipuolisen DVD-RAM 2.0 -levyn 4,7 gigatavua ja kaksipuolisen DVD-RAM 2.0 -levyn 9,4 gigatavua. Tuplakerros-DVD-RAM-levyjä ei ainakaan toistaiseksi ole olemassa.
On arvioitu että DVD-RAM levyä voi kirjoittaa 100 000 kertaa, mikä on enemmän kuin DVD-RW ja DVD+RW -levyjen arvioitu 1000–10 000 kirjoituskertaa. 
DVD-RAM levyt myytiin alun perin vain koteloissa. Nykyään DVD-soittimet toimivat myös
ilman koteloa – jotkut soittimet eivät enää edes tue koteloituja levyjä. Koteloitu levy on noin 50 % kalliimpi valmistaa kuin koteloimaton.
Kurt Bernard

Kurt Bernard Simpson (s. 8. elokuuta 1977, Limón, Costa Rica) on costaricalainen jalkapalloilija. Hyökkääjänä pelaava Bernard on edustanut vuodesta 2005 lähtien kotimaansa Puntarenasia. Kaudella 2005/2006 hän oli Costa Rican liigan paras maalintekijä.
Bernard pelasi ensimmäisen maaottelunsa 11. helmikuuta 2006 Etelä-Koreaa vastaan. Hän oli mukana vuoden 2006 MM-kisoissa, jossa pääsi pelaamaan yhdessä ottelussa seitsemän minuuttia. Bernard on pelannut neljä maaottelua .
Randall Azofeifa

Randall Azofeifa Corrales (s. 30. joulukuuta 1984 San José, Costa Rica) on costaricalainen jalkapalloilija. Azofeifa on edustanut muun muassa belgialaista KAA Gentiä. Tätä ennen hän pelasi kotimaansa Deportivo Saprissassa, jossa hän voitti Costa Rican mestaruuden vuosina 2004 ja 2006 sekä CONCACAF Champions' Cupin vuonna 2005.
Azofeifa pelasi ensimmäisen maaottelunsa Costa Rican A-maajoukkueessa 12. lokakuuta 2005 Guatemalaa vastaan. Vuonna 2001 hän pelasi alle 17-vuotiaiden MM-kisoissa Costa Rican joukkueessa. Azofeifa oli mukana vuoden 2006 MM-kisoissa mutta pääsi pelaamaan vain minuutin yhdessä ottelussa. Azofeifa on pelannut 20 maaottelua.
Harold Wallace

Harold Wallace MacDonald (s. 7. syyskuuta 1975 San José) on costaricalainen jalkapalloilija. Puolustuksessa pelaava Wallace on edustanut vuodesta 2003 kotimaansa LD Alajuelensea. Alajuelensessä hän on ollut voittamassa Costa Rican mestaruutta vuosina 1996, 1997, 2000, 2001, 2002 ja 2005 sekä CONCACAF Champions' Cupia vuonna 2004. Kotimaansa lisäksi Wallace on pelannut Meksikossa Zacatepecissa ja Real San Luis Potosíssa.
Wallacen ensimmäinen maaottelu oli 27. syyskuuta 1995 Jamaikaa vastaan. Hän on pelannut vuosien 2002 (kolme ottelua) ja 2006 (kaksi ottelua) MM-kisoissa. Wallace on pelannut 80 maaottelua, joissa on tehnyt yhden maalin .
Christa McAuliffe

Sharon Christa Corrigan McAuliffe (2. syyskuuta 1948 – 28. tammikuuta 1986) oli yhdysvaltalainen opettaja, joka valittiin yli 11 000 hakijan joukosta Challengerin sukkulalennolle (STS-51-L). Hänen piti olla ensimmäinen siviili ja ammattinsa edustaja avaruudessa, mutta Challenger tuhoutui pian lähtönsä jälkeen 28. tammikuuta 1986. McAuliffelle myönnettiin postuumisti Yhdysvaltain kongressin myöntämä avaruuden kunniamerkki (Congressional Space Medal of Honor). Monet koulut nimesivät oppilaitoksensa uudelleen kunnioittaakseen McAuliffen muistoa.
Asteroidi 3352 McAuliffe on nimetty hänen muistokseen.
Varhainen elämä.
Sharon Christa Corrigan syntyi 2. syyskuuta 1948 Bostonissa Massachusettsissa Edward Christopher Corriganille ja tämän libanonilaissyntyiselle vaimolleen Grace Mary Corriganille, joka on historioitsija Philip Khuri Hittin veljentytär. McAuliffella oli myös englantilaisia, irlantilaisia, saksalaisia ja intiaaniperäisiä sukujuuria.
Jo nuorena, ensimmäisen kuulennon aikoihin, McAuliffe haaveili matkasta avaruuteen. Hän valmistui Marian High Schoolista vuonna 1966, jossa hän tutustui tulevaan aviomieheensä Steve McAuliffeen, jonka kanssa hän meni naimisiin vuonna 1970. He saivat kaksi lasta. 
Koulutus ja ura.
Lukiosta valmistumisensa jälkeen hän muutti tuoreen aviomiehensä kanssa Washingtoniin. Aluksi McAuliffe opetti Washingtonin alueen eri yläasteilla erikoistuen muun muassa Yhdysvaltain historiaan, lakiin ja talouteen. Toimiessaan opettajana eri kouluilla kahdeksan vuoden ajan McAuliffe opiskeli samaan aikaan Bowien yliopistossa Marylandissa. Suoritettuaan filosofian maisterin tutkintonsa vuonna 1978 hän muutti perheensä kanssa Concordiin New Hampshiressä. McAuliffe sai viran Concordin lukiosta vuonna 1982 opettaen muun muassa kulttuuria, taloutta ja naistutkimusta. McAuliffe oli erittäin pidetty opettaja. Vuonna 1984 hän sai tietää, että Yhdysvaltain avaruushallinto NASA aikoi lähettää opettajan avaruuteen lähivuosina. NASA:n tavoitteena oli löytää lahjakas opettaja, joka kommunikoisi opiskelijoiden kanssa avaruudesta käsin.
Opettaja avaruudessa -ohjelma.
McAuliffe valittiin avaruusohjelmaan 19. heinäkuuta 1985. Hänen tehtävänään avaruuslennolla olisi ollut lastiruumaspesialistina toimiminen. McAuliffen varahenkilöksi nimettiin toinen opettaja, Kaliforniasta kotoisin oleva Barbara Morgan, josta tuli myöhemmin astronautti. Morganista tuli ensimmäinen opettaja-astronautti, joka pääsi avaruuteen STS-118-tehtävän myötä elokuussa 2007. Näin hän saattoi loppuun McAuliffen kesken jääneen tehtävän. Molemmat harjoittelivat tulevaa tehtävää varten vuoden ajan. McAuliffe esiintyi julkisuudessa tiuhaan muun muassa erinäisissä keskusteluohjelmissa ja hänestä tuli heti tiedotusvälineiden lemmikki.
Monitoimikone

Monitoimikone on keittiön kone, joka koostuu erilaisista liitettävistä osista, joilla koneen käyttötapaa voidaan vaihtaa. Monitoimikone sisältää yleensä kiinteän kulhon ja vaihdettavia teriä. Erilaisilla terillä monitoimikone toimii esimerkiksi vatkaimena, silppurina, raastimena tai sekoittimena. Jotkut monitoimikoneet ovat johdottomia, joten niitä voidaan kuljettaa mukana retkeiltäessä tai matkustettaessa ja niitä voidaan käyttää useanlaisissa paikoissa.
Monitoimikoneet ovat yleensä edullisempia kuin yleiskoneet.
Amy Nuttall

Amy Nuttall (s. 7. kesäkuuta 1982 Bolton, Lancashire) on englantilainen näyttelijä. Hän näytteli vuodesta 2000 vuoteen 2005 Chloe Atkinsonia saippuasarjassa "Emmerdale". Hän on myös esiintynyt nuorten oopperassa 16 vuoden ikäisenä. "Hotel Babylon" -televisiosarjassa hän näytteli Melanie Hughesia. Hänet on nähty myös televisiosarjassa "Downton Abbey", jossa hän näytteli Ethel Parksia. Hän oli mukana sarjan toisella ja kolmannella kaudella. 
Amy Nuttall on myös laulaja. Hän julkaisi vuonna 2005 albumin nimeltä "Best Days".
Pablo

Pablo on espanjalainen versio etunimestä Paavali. Tunnettuja Pablo-nimisiä henkilöitä ovat:
Machine Men

Machine Men oli suomalainen heavy metal -yhtye. Se perustettiin Suolahdessa syksyllä 1998. Yhtye aloitti soittamalla Iron Maidenin kappaleita. 
Machine Menilla oli levytyssopimus Century Media Recordsin kanssa. Se julkaisi kolme studioalbumia, joista viimeisin julkaistiin Suomessa 14. helmikuuta 2007, muualla maailmassa myöhemmin helmikuun aikana.
Yhtye julkaisi helmikuussa 2011 kotisivuillaan tiedotteen bändin toiminnan lopettamisesta kahden vuoden hiljaiselon jälkeen.
Compaq

Compaq oli yhdysvaltalainen tietokoneita valmistava yritys, joka on nykyään osa Hewlett-Packardia. Compaq oli ensimmäisiä IBM PC -yhteensopivia tietokoneita valmistavia yrityksiä.
Compaqin perusti vuonna 1982 kolme entistä Texas Instrumentsin työntekijää. Marraskuussa 1982 yritys julkaisi ensimmäisen tuotteensa, PC-yhteensopivan henkilökohtaisen Compaq Portable -tietokoneen. Tietokoneessa oli Microsoftilta lisensoitu PC DOS ja Compaqin takaisinmallinnustekniikalla luoma PC-yhteensopiva BIOS.
Vuonna 1986 Compaq julkaisi Deskpro 386 -tietokoneen, joka ensimmäisenä hyödynsi Intel 80386 -suoritinta ja oli hetkellisesti nopein IBM PC -yhteensopiva tietokone.
Vuonna 1997 Compaq osti Tandem Computersin. Vuonna 1998 Compaq ilmoitti ostavansa Digital Equipment Corporationin.
Vuonna 2002 Hewlett-Packard osti Compaqin. Compaq oli tuolloin yksi maailman suurimmista tietokoneiden valmistajista. Fuusion jälkeen valmistetuista tietokoneista on käytetty toisinaan nimeä HP Compaq.
HP:n ja Compaqin yhdistymistä on kutsuttu kaikkien aikojen huonoimmaksi yritysfuusioksi.
Paavali (täsmennyssivu)

Paavali tarkoittaa seuraavia:
Nimen osana:
Huonokuuloisuus

Huonokuuloisuus on kuuroutta lievempi kuuloelimen vamma. Alenema johtuu yleensä korvan rakenteellisesta tai hermostollisesta viasta ulkokorvassa, sisäkorvassa tai välikorvassa. Huonokuuloisille on apuvälineitä, joilla parannetaan kommunikaatiokykyä, muun muassa kuulolaitteet ja induktiosilmukat. Huonokuuloiset käyttävät kommunikoinnissa enimmäkseen puhetta. Vaikeasti huonokuuloiset saattavat käyttää apunaan myös viittomakieltä tai tukiviittomia.
Kuulovamman vaikeusasteluokitus kuulokynnysten keskiarvon perusteella EU:n asiantuntijatyöryhmän (1996) mukaan:
Kuulovammojen asteen luokituksessa käytetään usein puheäänialueelta (500, 1 000, 2 000 ja 4 000 kHz) mitattujen kuulokynnysten keskiarvoa paremmin kuulevassa korvassa. Mikäli tämä keskiarvo on alle 20 dB, katsotaan kuulon olevan normaali. Ikääntymisestä johtuvaa kuulonalenemaa kutsutaan presbyakuusiksi.
Pius

Pius, "hurskasta" merkitsevä latinan sana, on ollut seuraavien kahdentoista paavin nimi:
Lisäksi Pius on muun muassa seuraavien henkilöiden sukunimi:
Urbanus

Urbanus on latinalainen etunimi, joka tarkoittaa kaupunkilaista. 
Urbanus on ollut kahdeksan paavin nimenä:
Urbanus on ollut käytössä myös suomalaisena miehen nimenä: